Viltu koma með okkur á slóðir frægustu glæpasagna Svíþjóðar . Reykjavík Culture Travel býður ferð til Svíþjóðar þar sem farið verður á slóðir helstu glæpasagna Svíþjóðar 8. – 11. apríl 2020 . Flogið verður með Icelandair til Kastrup í Kaupmannahöfn að morgni miðvikudagsins 8 apríl . Flogið er til baka frá Kastrup 11 apríl kl. 22:30 Í ferðinni munum við heimsækja Ystad , heimabæ hins fræga lögreglumanns Kurt Wallander en hann er ein þekktasta sögupersóna Hennings Mankell . Í Ystad munum við skoða gamla bæinn og heimsækja Ystad kvikmyndaverið , eitt stærsta kvikmyndaver í Skandinavíu . Í kvikmyndaverinu kíkjum við inn á lögreglustöðina í Ystad eins og hún er í kvikmyndunum og lítum við heima hjá Wallander . Fleiri þekktar sakamálamyndir hafa einnig verið teknar upp í Ystad Studios , svo hver veit nema við rekumst á fleiri þekktar persónur úr hópi norrænna glæpa - og lögreglumanna . Við heimsækjum hinn merka háskólabæ Lund . Í Lundi voru lokasenurnar í mynd Ingmars Bergmans „ Villt Jarðarber “ teknar upp . Þá heimsækjum við bæinn Varberg og fáum okkur hádegisverð á Hotell Gästis Við munum huga að verkum sænsku glæpasagnadrottningarinnar Camillu Läckberg og heimsækja bæinn Fjällbacka . Í Fjällbacka verður farið í gönguferð undir leiðsögn heimamanns um slóðir Ericu Falck einnar af aðalpersónum í bókum Läckberg . Þess má geta að í Fjällbacka eyddi Ingrid Bergman öllum sínum fríum eftir að hún var heimsfræg kvikmyndastjarna . Við munum aka framhjá Kungälv sem tengist sögu Íslands bæði í nútíð og fortíð en þar dvaldi Snorri Sturluson þegar hann skrifaði Heimskringlu , sögu Noregskonunga . Að lokum verður komið við í Gautaborg en í og við Gautaborg munum við koma inn á hluta af sögusviði bókaflokks Stieg Larsons „ Menn sem hata konur “ . Í Gautaborg verður einnig frjáls tími sem hægt er að nota í skoðana - eða verslunarferðir að vild áður en farið verður yfir til Kaupmannahafnar og flogið heim . Leiðsögumaður í þessari ferð er Sigrún R. Ragnarsdóttir . Sigrún hefur starfað við ferðaþjónustu í tæp 15 ár og er kunnug staðháttum í Svíðþjóð þar sem hún bjó í Stokkhólmi um nokkurra ára skeið . Sigrún hefur mikla reynslu tengda bókmenntum , hún er menntaður bókmenntafræðingur og las Pedagogisk drama við Stokkhólmsháskóla . Þá stundaði Sigrún Leiðsögunám við Leiðsöguskólann í Kópavogi , Kennslu og Ferðamálafræði við H.Í og menningarstjórnun við Háskólann á Böfröst . Hún hefur starfað sem framhaldsskólakennari þar sem hún kenndi íslenskar bókmenntir , sá um Sögusetrið á Hvolsvelli í tvö ár og starfaði eitt ár að verkefni tengdu Grettissögu í Húnaþingi . Fyrir bókanir og fyrirspurnir vinsamlegast sendið okkur email á info@reykjavikculturetravel.is.Innifalið í verði er : Flug fram og til baka með Icelandair Gisting í eina nótt á Hotel Continental í Ystad ( þetta er elsta hótelið í Svíþjóð , en Wallander bauð Lindu dóttur sinni þangað í mat á góðum stundum ) og tvær nætur á Bohusgården í Uddevalla með morgunverði Rútuferðir og íslensk leiðsögn allan tímannGönguferð um slóðir Wallanders í Ystad og heimsókn í Ystad kvikmyndaverið 1 x hádegisverður á Hotell Gästis Leiðsögn um Fjällbacka Verð 210.000 á mann í tvíbýli og 240.000 á mann í einbýli * . * Verð miðast við gengi 12. nóvember 2019 og getur breyst ef umtalsverð breyting verður á gengi .